«Erich Giese» (1937)

Z12 «Erich Giese» var en tysk jager i Zerstörer 1934-klassen bygget i 1937 ved Germaniawerft i Kiel i Tyskland.

Hun var 120 meter lang og 11 meter bred, og oppkalt etter kapteinløytnant Erich Giese (22. juni 1887 – 5. juni 1917) som ble drept i kamp mot britiske Royal Navy under første verdenskrig. Hun kostet 13,4 millioner Reichsmark å bygge.

«Erich Giese» ble senket 13. april 1940 i Narvik i det andre sjøslaget om Narvik. Hun prøvde å stikke av da britiske skip angrep, men ble oppdaget og truffet av jageren HMS «Bedouin» og slagskipet HMS «Warspite». Skipet hadde da en besetning på 315 mann, og 83 omkom du hun sank. Skipssjef var korvettenkapitän Smidt.  Hun ligger utenfor marinaen på Ankenes på mellom 60 og 70 meters dyp. Eierrettighetene til skipet tilhører Dag Ammerud i Saga Shipping.

I 2011 ble bronseørna formet som Det tredje rikes riksvåpen som sto på styrhuset på «Erich Giese» hentet opp av dykkere etter 71 år i dypet. Ørna er gitt til Narvik Krigsmuseum.

Litteratur
Fritz Otto Busch: Zehn Zerstörer. Die Besetzung Narviks, Hannover, Adolf Sponholtz Verlag, 1959

 Eksterne lenker 
 German-Navy.de – Z12 Erich Giese
 Verdens Gang - Fant nazi-ørn på havdypet etter 71 år
 Dykking.no - Nazi-symbol hevet i Narvik 

Kategori:Jagere fra andre verdenskrig
Kategori:Tyske jagere
Kategori:Slaget om Narvik
Kategori:Skip bygget i Tyskland
Kategori:Skip fra 1937
Kategori:Skip sluttseilt 1940
Kategori:Krigsforlis
Kategori:Artikler i sjøfart-prosjektet